[ε]υξενος σαμου μενανδρος ολωιχου νικανωρ παραμονου οι αρχοντες ειπα[ν] επει παραμονος σαμαγορου επι της δημητριου του σωπατρου στρατηγιας επελθων επι την εκκλησιαν εδεδωκει τηι πολ[ει] ως τε τωι ασκληπιωι βουν αγελαιαν εξ ης και εκ γενομενης επιγονης πλειονος εν τωι πεντε [κ]αι δεκατωι ετει επι της επινικου στρατηγιας δο[χ]θεντος τηι πολει στεφανωσαι αυτον θαλλινωι στεφανωι τους τοτε αρχοντας μη αναδεδωκεναι το ψηφισμα δια των ιδιων γραμματων [δ]εδοχθαι τηι μορρυλιων πολει επει πολιτε[υε]ται προς αυτους αμεμψιμοιρητως επιδι[δ]ους αυτον εν πασιν τοις κατα κοινον συ[μφ]ερουσιν επαινεσαι τε αυτον και στεφαν[ωσ]αι θαλλινωι στεφανωι σταθηναι δε την [σ]τηλην δι αυτου εν τωι επιφανεστατωι [τ]οπωι του ασκληπιειου οπως και ο[ι] λοιποι [τ]ων πολιτων ενβλεποντες ως απονεμεται τις χαρις τοις τοιουτοις ανδρασ[ι]ν παρορμωσιν προς την ομοιαν αιρε[σ]ιν αποσταληι δε το ψηφισμα ε[ι]ς τον μνημονα.
Makedonia (Krestonia) — Morrylos (Ano Apostoloi) — shortly after 208/7 BC (or 207/6) — SEG 39.606
 shortly after 208/7 BC (or 207/6) 